A4-0460/98

Ψήφισμα σχετικά με την ετήσια έκθεση της Επιτροπής προς το Ευρωπαϊκό Συμβούλιο «νομοθετείν καλύτερα 1997" (COM(97)0626 - C4-0656/97)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(97)0626 - C4-0656/97),

- έχοντας υπόψη τη Συνθήκη περί Ιδρύσεως της Ευρωπαϊκής Κοινότητας και ιδίως το άρθρο της 3Β,

- έχοντας υπόψη την Συνθήκη του Άμστερνταμ και ιδίως το πρωτόκολλο αριθ. 7 σχετικά με την εφαρμογή των αρχών της επικουρικότητας και της αναλογικότητας,

- έχοντας υπόψη τα συμπεράσματα των Ευρωπαϊκών Συμβουλίων του Εδιμβούργου στις 11 και 12 Δεκεμβρίου 1992 και του Κάρντιφ στις 15 και 16 Ιουνίου 1998,

- έχοντας υπόψη την διοργανική συμφωνία της 25ης Οκτωβρίου 1993 μεταξύ του Κοινοβουλίου, του Συμβουλίου και της Επιτροπής σχετικά με τις διαδικασίες για την εφαρμογή της αρχής της επικουρικότητας ((ΕΕ C 329 της 6.12.1993, σελ. 135.)),

- έχοντας υπόψη το ψήφισμα του Ευρωπαϊκού Κοινοβουλίου σχετικά με την εφαρμογή της επικουρικότητας της 13ης Μαΐου 1997 ((ΕΕ C 167 της 2.6.1997, σελ. 34.)),

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών, καθώς και τη γνωμοδότηση της Επιτροπής Θεσμικών Θεμάτων (A4-0460/98),

A. εκτιμώντας ότι η αρχή της επικουρικότητας είναι μία πολιτική αρχή θεσμικής ισχύος και ότι η ένταξή της στη συνθήκη καλεί τους ενεχόμενους φορείς να αναζητήσουν τη μέγιστη αποτελεσματικότητα στην επιλογή του κατάλληλου επιπέδου απόφασης,

B. εκτιμώντας ότι η αρχή της επικουρικότητας δεν πρέπει να εφαρμόζεται στους τομείς που εμπίπτουν στην αποκλειστική αρμοδιότητα της Κοινότητας,

Γ. εκτιμώντας ότι η εφαρμογή της αρχής της επικουρικότητας πρέπει να πραγματοποιείται με πλήρη σεβασμό του κοινοτικού κεκτημένου, και ότι κατά συνέπεια μία οπισθοδρόμηση της κοινοτικής ολοκλήρωσης είναι αντίθετη προς τη Συνθήκη,

Δ. εκτιμώντας ότι η αρχής της επικουρικότητας είναι μία αρχή μεταξύ άλλων στην συνθήκη και ότι δεν πρέπει να αποτελεί εμπόδιο στην εφαρμογή άλλων αρχών, ιδίως της αρχής της αλληλεγγύης που προκύπτει από το στόχο της οικονομικής και κοινωνικής συνοχής,

Ε. εκτιμώντας ότι η αρχή της αναλογικότητας επιβάλλει στην Κοινότητα να περιορίσει την δράση της σε ό,τι είναι απαραίτητο προκειμένου να επιτευχθούν οι στόχοι που ορίζονται από τη Συνθήκη,

ΣΤ. εκτιμώντας ότι η εφαρμογή της αρχής της αναλογικότητας δεν πρέπει να γίνεται εις βάρος της παραγωγής οδηγιών που καθορίζουν ακριβείς στόχους και δημιουργούν νομικές υποχρεώσεις για τα κράτη μέλη,

Ζ. εκτιμώντας τα προβλήματα που τίθενται από την απουσία ιεράρχησης των κανόνων στην ονοματολογία των κοινοτικών πράξεων,

1. υπενθυμίζει ότι η απαίτηση παραγωγής μιας ποιοτικής νομοθεσίας αφορά τόσο την ποιότητα ως προς τον τύπο των κειμένων όσον και το περιεχόμενό τους, και ότι η παραγωγή μιας νομοθεσίας απλούστερης και σαφέστερης, σύμφωνης με τις αρχές της επικουρικότητας και της αναλογικότητας, αποτελεί προϋπόθεση της αποδοχής της και της καλής εφαρμογής της από τους πολίτες[semigr ]

2. εκφράζει ωστόσο τη λύπη του για το γεγονός ότι η Επιτροπή εξετάζει, σε ένα μόνο έγγραφο, την εφαρμογή των κανόνων της επικουρικότητας και της αναλογικότητας αφ' ενός, και τα ζητήματα που απορρέουν από την ποιότητα της διατύπωσης των κειμένων αφ' ετέρου, και παρατηρούν ότι η προσέγγιση αυτή πραγματοποιείται εις βάρος μιας εις βάθος ανάλυσης των διαφόρων ζητημάτων[semigr ]

3. υπενθυμίζει ότι οι αρχές της επικουρικότητας και της αναλογικότητας αποτελούν αναγκαστικούς νομικούς κανόνες θεσμικής φύσεως που συνδέουν τα θεσμικά όργανα και τα κράτη μέλη και ότι η αρχή της επικουρικότητας δεν εφαρμόζεται στους τομείς που εμπίπτουν στην αποκλειστική αρμοδιότητα της Κοινότητας[semigr ]

4. εκφράζει την ικανοποίησή του για το γεγονός ότι το πρωτόκολλο αριθ. 7 στη Συνθήκη του Άμστερνταμ προβλέπει ότι «κατά την εφαρμογή των αρχών της επικουρικότητας και της αναλογικότητας τηρούνται οι γενικές διατάξεις και οι στόχοι της συνθήκης, ιδίως όσον αφορά τον πλήρη σεβασμό του κοινοτικού κεκτημένου, και τη θεσμική ισορροπία» και «δεν θίγονται οι αρχές που έχει διαμορφώσει το Δικαστήριο όσον αφορά τη σχέση μεταξύ εθνικού και κοινοτικού δικαίου» (παράγραφος 2)[semigr ]

5. σημειώνει με ικανοποίηση το γεγονός ότι εν λόγω πρωτόκολλο δεν θεωρεί την αρχή της επικουρικότητας ως μία αρχή προς μία κατεύθυνση που λειτουργεί συστηματικά εις βάρος της Κοινότητας, αλλά ως «μία δυναμική έννοια» που επιτρέπει «την επέκταση της δράσης της Κοινότητας, εντός των ορίων των αρμοδιοτήτων της, όταν τούτο επιβάλλεται από τις περιστάσεις και αντιστρόφως, τον περιορισμό ή την διακοπή τους όταν αυτή δεν δικαιολογείται πλέον» (παράγραφος 3)[semigr ]

6. εκφράζει τη λύπη του για το γεγονός ότι η Επιτροπή δεν προέβη, αν και το Κοινοβούλιο της το είχε ζητήσει στο ψήφισμά του της 13ης Μαΐου 1997 σε εμπεριστατωμένη ανάλυση που στοχεύει να αποδείξει ότι η αρχή της επικουρικότητας δεν έγινε εις βάρος του κοινοτικού κεκτημένου[semigr ]

7. καλεί το Συμβούλιο να δώσει συνέχεια στις εκκρεμείς νομοθετικές προτάσεις που έχουν διατυπωθεί από την Επιτροπή όσον αφορά το δίκαιο των εταιρειών, την ελεύθερη κυκλοφορία των προσώπων και τη φορολογία[semigr ]

8. εκφράζει την ικανοποίησή του για το γεγονός ότι η Επιτροπή ενέκρινε μία συγκεκριμένη προσέγγιση της αρχής της επικουρικότητας, προβαίνοντας σε μία συστηματική αξιολόγηση κατά περίπτωση, κάθε φορά που σχεδιάζεται μία δράση, και ότι αποδεικνύει κατά τον τρόπο αυτό τη νομιμότητα της δράσης της αναγνωρίζοντας την κοινοτική διάσταση του προβλήματος, καθώς και την υπεραξία όσον αφορά την αποτελεσματικότητα της κοινοτικής δράσης[semigr ]

9. θεωρεί για το λόγο αυτό ως ενδεδειγμένο, να αντιμετωπίζονται ορισμένα προβλήματα, όπως το παρατηρούμενο σε ορισμένους τομείς του περιορισμού του περιθωρίου δράσεως των πολιτικών φορέων λήψεως αποφάσεων, σε εθνικό και περιφερειακό επίπεδο όχι με μια μείωση της κοινοτικής δραστηριότητας, αλλά με μια εποικοδομητική περαιτέρω ανάπτυξη[semigr ]

10. διαπιστώνει ότι η Επιτροπή απέσυρε "30 περίπου» νομοθετικές προτάσεις το 1997, που θεωρούνται απαρχαιωμένες, και ζητεί όπως στο μέλλον, η Επιτροπή ενημερώνει προηγουμένως το Ευρωπαϊκό Κοινοβούλιο σχετικά[semigr ]

11. επαναλαμβάνει την ανησυχία του για την τάση που συνίσταται στην παρουσίαση προτάσεων «οδηγιών-πλαίσιο» (π.χ. στους τομείς της πολιτικής των υδάτων, στον ΦΠΑ που εφαρμόζεται στις τηλεπικοινωνιακές υπηρεσίες, στη μεταφορά των επικινδύνων εμπορευμάτων δια της πλωτής οδού, στην φορολόγηση ενεργειακών προϊόντων ή τα αερολιμενικά τέλη) κατόπιν της αποτυχίας πλέον φιλόδοξων προτάσεων και υπογραμμίζει τον κίνδυνο να δημιουργηθεί κατ' αυτόν τον τρόπο ένα δίκαιο αμφιβόλου καθεστώτος, ολιγότερο αναγκαστικού ("soft law»), λιγότερο βεβαίου, πράγμα το οποίο έχει ως συνέπεια μία πλασματική εναρμόνιση και μία αβέβαια μεταφορά στις εθνικές έννομες τάξεις[semigr ] επισημαίνει, εξ άλλου, τον κίνδυνο δημιουργίας σύγχυσης μεταξύ της οδηγίας και της σύστασης όπως αυτές ορίζονται στο άρθρο 189 της Συνθήκης ΕΚ[semigr ]

12. χαιρετίζει κατ' αρχήν την εφαρμογή της αρχής της επικουρικότητας και της αναλογικότητας από την Επιτροπή και την εκτεταμένη δραστηριότητα προεργασίας και διαβουλεύσεως ενόψει της νομοθεσίας[semigr ] ωστόσο θα πρέπει η Επιτροπή να καταβάλει προσοχή, προκειμένου οι εις το ετήσιο νομοθετικό πρόγραμμα συμφωνηθείσες με το Κοινοβούλιο προτάσεις να υποβληθούν πραγματικά στο προβλεπόμενο χρονικό διάστημα[semigr ]

13. σημειώνει συγχρόνως με ανησυχία την πληθωρική παραγωγή από την Επιτροπή μη νομοθετικών εγγράφων (πράσινα και λευκά βιβλία, ανακοινώσεις, ερμηνευτικές σημειώσεις, και την διευρυνόμενη ανισορροπία μεταξύ αυτής της δραστηριότητας και της νομοθετικής δραστηριότητας, για την οποία η Επιτροπή διαθέτει αποκλειστικό δικαίωμα πρωτοβουλίας[semigr ]

14. ζητεί από το Ευρωπαϊκό Συμβούλιο να ξεκινήσει έναν προβληματισμό, εν όψει των προσεχών θεσμικών μεταρρυθμίσεων, όσον αφορά το ζήτημα της αναθεώρησης της ονοματολογίας των κοινοτικών πράξεων και την εισαγωγή μιας ιεράρχησης των κανόνων[semigr ]

15. ζητεί από την Επιτροπή να υποβάλει επίσης διευκρινίσεις σχετικά με την εξέλιξη του αριθμού των κανόνων, εκτός των οδηγιών, όπως π.χ. των εκτελεστικών διατάξεων[semigr ]

16. υπενθυμίζει ότι η αρχή της επικουρικότητας είναι μία πολιτική αρχή μεταξύ άλλων και ότι, ιδίως, δεν μπορεί να γίνει επίκλησή της προκειμένου να περιορισθεί η δράση της Κοινότητας που στοχεύει στην εξασφάλιση της αλληλεγγύης μεταξύ των περιφερειών, σύμφωνα με τον στόχο της οικονομικής και κοινωνικής συνοχής[semigr ]

17. καλεί το Συμβούλιο να μεριμνήσει προκειμένου η αναζήτηση συμβιβασμού να μην οδηγήσει στην αποδυνάμωση ή να καταστήσει αμφίσημες τις νομοθετικές προτάσεις που του υποβάλλονται[semigr ]

18. ζητεί εξάλλου από το Συμβούλιο να παραιτηθεί από την πρακτική που συνίσταται στην προσάρτηση στη νομοθεσία δηλώσεων[semigr ] υπενθυμίζει σχετικά ότι το Δικαστήριο αρνείται κατηγορηματικά να λάβει υπόψη του αυτές τις δηλώσεις για την ερμηνεία της νομοθεσίας όταν το διατακτικό της εν λόγω πράξεως δεν προβαίνει σε ρητή αναφορά σε αυτήν[semigr ]

19. καλεί την Επιτροπή και το Συμβούλιο να μεριμνούν προκειμένου τα επίπεδα προστασίας όσον αφορά το περιβάλλον, την ποιότητα των προϊόντων, την υγεία και την ασφάλεια των εργαζομένων να μην υποβαθμίζονται υπό το πρόσχημα της νομοθετικής απλοποίησης[semigr ]

20. καλεί την Επιτροπή, να συνεχίσει τις προσπάθειές της για την απλοποίηση, κωδικοποίηση, δηλωτική ενοποίηση και βελτίωση της πρόσβασης στα νομοθετικά κείμενα της Κοινότητας, και να μην υποβάλλει ταυτοχρόνως και χωριστά προτάσεις κωδικοποίησης και τροποποίησης της ουσίας ενός ιδίου κειμένου[semigr ]

21. θεωρεί επιθυμητό όπως τα εθνικά κοινοβούλια μπορούν να διαθέτουν εγκαίρως νομοθετικές προτάσεις και προκαταρκτικά έγγραφα προκειμένου να μπορούν, ενδεχομένως, να λάβουν θέση όσον αφορά ορισμένα θέματα και να ενισχύσουν κατ' αυτόν τον τρόπο τις σχέσεις συνεργασίας με το Ευρωπαϊκό Κοινοβούλιο[semigr ] εκφράζει την ικανοποίησή του για το γεγονός ότι το πρωτόκολλο στη Συνθήκη του Άμστερνταμ σχετικά με τον ρόλο των εθνικών κοινοβουλίων στην Ευρωπαϊκή Ένωση προβλέπει διατάξεις προς αυτήν την κατεύθυνση[semigr ]

22. καλεί τα εθνικά κοινοβούλια να εγγυηθούν, στο πλαίσιο τόσο των δικών τους εξουσιών όσο και εκείνων των κυβερνήσεων τις οποίες ελέγχουν, την ορθή και έγκαιρη μεταφορά των κοινοτικών οδηγιών στην εθνική νομοθεσία[semigr ]

23. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τα εθνικά κοινοβούλια και την Επιτροπή των Περιφερειών.